135 
Tyrannus pipiri Vieill. (carolinensis Temm.). 
Tyran (King-bird). 
I Begyndelsen af September 1900 blev ved Arsuk skudt en 
af denne i Grønland hidtil ikke trufne Art og Skindet sendt til 
mig. Det er af en ung Fugl i dens første Dragt i Overgang til 
Vinterdragten, hvilket ses af, at der mellem de sortegraa matte 
Fjer paa Ryg og Hoved stikke frem enkelte nye skinnende sorte 
Fjer, hvide ved Roden; af den røde Krone, som den gamle Fugl 
har paa Hovedet, findes ikke Spor. 
Fuglen hører til de almindeligste og bedst kendte Arter i en 
Del af Nordamerika, hvor den almindelig benævnes ,,King- bird". 
Den er udbredt i det tempererede Nordamerika, mest Øst for Rocky 
Mountains, sjældnere Vest derfor. Nordpaa træffes den i de østlige 
britiske Provinser til ca. 50? n. B. og fra Manitoba mod Vest til 
henimod 57? n. B. Om Vinteren trækker den sydpaa gennem 
Mellemamerika til de centrale Dele af Sydamerika; Vandringen fra 
de nordlige Egne begynder i August. 
Da Arsuk ligger paa ca. 61” n. B., er det en lang og sikkert 
ikke frivillig Rejse, Fuglen har gjort for at komme dertil, og den 
maa regnes blandt de ret talrige kun en enkelt Gang i Grønland 
forekommende amerikanske Gæster. 
Emberiza nivalis L. 
Snespurv. 
I 1899 kom Snespurven til Ivigtut 24. Marts, men fandtes 
endnu ikke i Flokke 9. April. I Vinteren 1900—1901 blev en 
set daglig ved Ivigtut hele Vinteren; den blev efterhaanden mindre 
sky og flyttede sig næppe, naar man kom gaaende. 
28—7— 1903. 
